rejauldu/bengali-wikipedia huggingface dataset:
মোহাম্মদ ইকবাল সিকান্দার (; জন্ম: ১৯ ডিসেম্বর, ১৯৫৮) সিন্ধু প্রদেশের করাচি এলাকায় জন্মগ্রহণকারী পাকিস্তানি কোচ ও সাবেক আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের সূচনালগ্নে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। ১৯৯২ সালের ক্রিকেট বিশ্বকাপের শিরোপা বিজয়ী পাকিস্তান দলের অন্যতম সদস্য ছিলেন।  ঘরোয়া প্রথম-শ্রেণীর পাকিস্তানি ক্রিকেটে হায়দ্রাবাদ ও করাচি দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি লেগ ব্রেক গুগলি বোলিংয়ে পারদর্শী ছিলেন ইকবাল সিকান্দার।   খেলোয়াড়ী জীবন  করাচির সেন্ট প্যাট্রিকস হাই স্কুলে পড়াশুনো করেছেন তিনি। ১৯৯৬-৯৭ মৌসুম থেকে ১৯৯৯-২০০০ মৌসুম পর্যন্ত ইকবাল সিকান্দারের প্রথম-শ্রেণীর খেলোয়াড়ী জীবন চলমান ছিল। জানুয়ারি, ১৯৯১ সালে করাচি হোয়াইটসের সদস্যরূপে পেশাওয়ারের বিপক্ষে একদিনের খেলায় অংশ নেন। খেলায় অনন্য সাধারণ বোলিং পরিসংখ্যান গড়েন ৬.২-৩-৭-৭। লিস্ট এ ক্রিকেটে তার তুলনায় অন্য কোন খেলোয়াড়কে কম রান খরচ করে সাত উইকেট পাননি।  ইংরেজ ক্রিকেট লীগেও কিছুটা সময় অতিবাহিত করেছেন। ২০০১ সালে লিভারপুল প্রতিযোগিতায় লেই ক্রিকেট ক্লাবের পক্ষে শতাধিক উইকেট পেয়েছেন।  সমগ্র খেলোয়াড়ী জীবনে চারটিমাত্র ওডিআইয়ে অংশগ্রহণ করেছেন ইকবাল সিকান্দার। সবগুলো ওডিআইই ১৯৯২ সালের ক্রিকেট বিশ্বকাপে খেলেছেন। ২৩ ফেব্রুয়ারি, ১৯৯২ তারিখে মেলবোর্নে ওয়েস্ট ইন্ডিজ দলের বিপক্ষে একদিনের আন্তর্জাতিকে অভিষেক ঘটে তার। ২১ মার্চ, ১৯৯২ তারিখে অকল্যান্ডে স্বাগতিক নিউজিল্যান্ড দলের বিপক্ষে সর্বশেষ ওডিআইয়ে অংশ নেন তিনি। এরপর, তাকে কোন টেস্ট কিংবা ওডিআইয়ে অংশগ্রহণ করার সুযোগ দেয়া হয়নি।  ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন তিনি। বর্তমানে তিনি আফগানিস্তান দলের কোচের দায়িত্ব পালন করছেন।   তথ্যসূত্র    আরও দেখুন   ইমরান খান  মুশতাক আহমেদ  ১৯৯২ ক্রিকেট বিশ্বকাপ দলসমূহ  প্রথম-শ্রেণীর ক্রিকেট দলসমূহের বর্তমান তালিকা  পাকিস্তানি একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:করাচির ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:কাম্বারল্যান্ডের ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের একদিনের আন্তর্জাতিক ক্রিকেটার বিষয়শ্রেণী:পাকিস্তানি ক্রিকেট কোচ বিষয়শ্রেণী:পাকিস্তান ইন্টারন্যাশনাল এয়ারলাইন্সের ক্রিকেটার বিষয়শ্রেণী:পাকিস্তান ইন্টারন্যাশনাল এয়ারলাইন্স বি-এর ক্রিকেটার বিষয়শ্রেণী:বাহাওয়ালপুরের ক্রিকেটার বিষয়শ্রেণী:হায়দ্রাবাদের (পাকিস্তান) ক্রিকেটার বিষয়শ্রেণী:সেন্ট প্যাট্রিক উচ্চ বিদ্যালয়, করাচির প্রাক্তন শিক্ষার্থী বিষয়শ্রেণী:সেন্ট প্যাট্রিক উচ্চ বিদ্যালয়, করাচীর প্রাক্তন শিক্ষার্থী
জাফরাবাদ রেলওয়ে স্টেশন ভারতের উত্তরপ্রদেশ রাজ্যে অবস্থিত। স্টেশনের কোড বা সংকেতিক নাম হল জেডবিডি।  অবস্থান   স্টেশন উত্তর প্রদেশের জাফরাবাদে অবস্থিত। এই স্টেশন থেকে পরবর্তী স্টেশন হল - জৌনপুর কাচারী রেলওয়ে স্টেশন এবং পূর্ববর্তী স্টেশন হল সরকোনি রেলওয়ে স্টেশন।  পরিকাঠাম   স্টেশনটির পরিকাঠাম ভূমিগত। এই স্টেশনে ৪ টি প্ল্যাটফর্ম রয়েছে। স্টেশনে ৪ টি রেললাইন বা রেলট্র্যাক রয়েছে। স্টেশন পরিচালনাকারী ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি ও পানীয় জলের ব্যবস্থা রয়েছে।  স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।  রেল পরিষেবা   এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা বারাণসী ও লখনউগামী ট্রেন চলাচল করে। ২০২০ সালের অগাস্ট মাস পর্যন্ত দৈনিক ৪৪ টি যাত্রীবাহী ট্রেন এই স্টেশনে দাঁড়িয়েছে বা বিরতি নিয়েছে।  প্রশাসন ও  নিরাপত্তার ব্যবস্থা  জাফরাবাদ রেলওয়ে স্টেশনটি ভারতীয় রেলের উত্তর রেল অঞ্চলের লখনউ চারবাগ রেলওয়ে বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার"- এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:লখনউ রেলওয়ে বিভাগ, উত্তর রেল বিষয়শ্রেণী:উত্তরপ্রদেশের জংশন রেলওয়ে স্টেশন
১৯৪১ ইরাকি অভ্যুত্থান (আরবি: ثورة رشيد عالي الكيلاني) ১৯৪১ সালের ১ এপ্রিল ইরাকে সংঘটিত হয়। অভ্যুত্থানের ফলে তৎকালীন ব্রিটিশপন্থি সরকার উৎখাত হয়। এরপর রশিদ আলি আল-কাইলানি প্রধানমন্ত্রী হন।  চারজন জাতীয়তাবাদি সামরিক অফিসার এই অভ্যুত্থানে নেতৃত্ব দিয়েছেন। তারা গোল্ডেন স্কয়ার নামে পরিচিত ছিলেন। তারা ইরাকের পূর্ণ স্বাধীনতা অর্জনের জন্য বিশ্বযুদ্ধকে ব্যবহার করতে চেয়েছিলেন। পরে তারা জার্মান গোয়েন্দাদের সাথে কাজ করেন এবং জার্মান ও ইতালীয় সামরিক সহায়তা গ্রহণ করেন। অভ্যুত্থানের ধারাবাহিকতায় ব্রিটেন ইরাকে হামলা চালায়।  অভ্যুত্থান ১৯৩৯ থেকে ১৯৪১ সাল পর্যন্ত ইরাকে ব্রিটিশপন্থি আবদুল্লাহ বিন আলি ও প্রধানমন্ত্রী নুরি আল-সাইদের সরকার ক্ষমতায় ছিল। দ্বিতীয় বিশ্বযুদ্ধ শুরু হওয়ার পর জার্মানির সাথে ইরাকের সম্পর্কের অবনতি ঘটে। তবে নুরি আল-সাইদ ব্রিটেন ও মন্ত্রীসভায় জার্মানপন্থি সেনা অফিসারদের মধ্যে ঘনিষ্ঠ সম্পর্ক রক্ষা করে চলছিলেন। ফিলিস্তিনি আরব বিদ্রোহের ব্যর্থতার ফলে ফিলিস্তিন থেকে বিতাড়িত নেতারা এসময় ইরাকে আশ্রয় নেন। তাদের মধ্যে অন্যতম ছিলেন জেরুজালেমের প্রধান মুফতি মুহাম্মদ আমিন আল-হুসাইনি।  ১৯৪১ সালের ১ এপ্রিল অভ্যুত্থান সংঘটিত হয়। এর মাধ্যমে রশিদ আলি আল-কাইলানি নতুন প্রধানমন্ত্রী হিসেবে ক্ষমতায় আসেন। মুহাম্মদ আমিন আল-হুসাইনি তার প্রতি সমর্থন দিয়েছিলেন।  ব্রিটিশ প্রতিক্রিয়া  ব্রিটিশ পদক্ষেপ  ১৮ এপ্রিল ব্রিটেন ১০ম ভারতীয় পদাতিক ডিভিশনকে বসরায় প্রেরণ করে॥ ব্রিটেনের দাবি ছিল যে ইরাকের সাথে সম্পাদিত প্রতিরক্ষা চুক্তি অনুযায়ী তারা এই পদক্ষেপ নেয়ার অধিকার রাখে। ইরাকের স্বাধীনতার পূর্বে ব্রিটিশরা এই চুক্তি ইরাকের উপর চাপিয়ে দেয়। এর মাধ্যমে ব্রিটেন ইরাকি সরকারের পূর্ব অনুমতি ছাড়াই দেশব্যপী সেনা মোতায়েনের অধিকার পায়।  হাব্বানিয়া অবরোধ পরবর্তীতে ইরাকের সরকার হাব্বানিয়ার ব্রিটিশ বিমানঘাটিতে ইরাকি সেনাদের প্রেরণ করে। ইরাকি সেনারা সেখানে উপস্থিত হওয়ার পর ঘাটির কর্মকাণ্ড বন্ধের দাবি জানায়। ব্রিটিশরা তাদের উপর হামলা চালিয়ে জবাব দেয়। ঘাটিতে এসময় ৯৬টি হালকা অস্ত্র সজ্জিত বিমান ছিল। এর মধ্যে অধিকাংশ ছিল প্রশিক্ষণের উদ্দেশ্যে ব্যবহৃত। এছাড়াও তাদের কিছু সৈনিক কর্তব্যরত ছিল। ইরাকি বিমানবাহিনী ব্রিটিশদের পরাজিত করতে ব্যর্থ হয়েছিল। ৩ মে চারটি ব্লেনহাইম বোমারু বিমান এসে পৌছায়। ব্রিটিশদের হামলার মুখে ইরাকিরা পিছু হটে। এরপর ব্রিটিশ বিমানবাহিনী মসুল ও রশিদের ইরাকি বিমানঘাটিতে হামলা চালায়। শেষপর্যন্ত হাব্বানিয়ার অবরোধ অপসারিত হয়।  দুই দিক থেকে ব্রিটিশদের অতিরিক্ত সৈনিক এসেছিল। ব্রিটিশ ও আরব লিজিওন বাহিনী ফিলিস্তিন ও ট্রান্সজর্ডানের মধ্য দিয়ে এসে পৌছায়। অন্যদিকে ভারতীয় সেনারা বসরায় এসে পৌছায়।  কয়েক সপ্তাহ পর বাগদাদের পতন হয়। এর ফলে আবদুল্লাহ বিন আলি এবং ব্রিটিশপন্থি সরকার পুনপ্রতিষ্ঠিত হয়। ১৯৪৭ সাল পর্যন্ত ইরাকে ব্রিটিশ সামরিক আধিপত্য কায়েম ছিল।  জার্মান ও ইতালীয় সমর্থন thumb|একটি বিধ্বস্ত জার্মান বিমান জার্মানি ও ইতালি থেকে জাতীয়তাবাদিরা কিছু মাত্রায় সহায়তা পেয়েছিল। জার্মান ও ইতালীয়রা বিমান সহায়তা দিয়েছিল। তবে এতে ফলাফলে বেশি প্রভাব পড়েনি।  আরও দেখুন  ১৪ জুলাই বিপ্লব  তথ্যসূত্র  উৎস   — an RAF pupil pilot's diary of the Habbaniya campaign  বহিঃসংযোগ  বিষয়শ্রেণী:ইরাক রাজতন্ত্র বিষয়শ্রেণী:ইরাকের সামরিক অভ্যুত্থান বিষয়শ্রেণী:২০শ শতাব্দীতে ইরাক বিষয়শ্রেণী:ইরাকি জাতীয়তাবাদ বিষয়শ্রেণী:ইরাকের বিদ্রোহ বিষয়শ্রেণী:আরব জাতীয়তাবাদী বিদ্রোহ
মুলুঙ্গু দালিটসা মালাউই (চিচেওয়া: Mulungu dalitsa Malaŵi; ইংরেজি: God Bless Malaŵi; বাংলা: ঈশ্বর মালাউইকে রক্ষা করুন) মালাউইর জাতীয় সঙ্গীত। গানটির কথা এবং সুর দিয়েছেন মাইকেল ফ্রেদরিক পাউল সাউক। এইটি একটি প্রতিযোগিতার ফলাফল হিসেবে ১৯৬৪ সালে অবলম্বন করা হয়েছিল।www.nationalanthems.infoen.wikipedia.org   গানের কথা  গানের কথা চিচেওয়া ভাষায়  ইংরেজি অনুবাদ  বাংলা অনুবাদপ্রথম স্তবক  Mlungu dalitsani Malaŵi, Mumsunge m'mtendere. Gonjetsani adani onse, Njala, nthenda, nsanje.O God bless our land of Malaŵi, Keep it a land of peace. Put down each and every enemy, Hunger, disease, envy.ওহ ঈশ্বর আমাদের ভূমি মালাউইকে রক্ষা করুন, . . .দ্বিতীয় স্তবকLunzitsani mitima yathu, Kuti tisaope. Mdalitse Mtsogoleri nafe, Ndi Mayi Malaŵi.Join together all our hearts as one, That we be free from fear. Bless our leader, each and every one, And Mother Malaŵi.. . . .তৃতীয় স্তবকMalaŵi ndziko lokongola, La chonde ndi ufulu, Nyanja ndi mphepo ya m'mapiri, Ndithudi tadala.Our own Malaŵi, this land so fair, Fertile and brave and free. With its lakes, refreshing mountain air, How greatly blest are we.. . . .চতুর্থ স্তবকZigwa, mapiri, nthaka, dzinthu, N'mphatso zaulere. Nkhalango, madambo abwino. Ngwokoma Malaŵi.Hills and valleys, soil so rich and rare Give us a bounty free. Wood and forest, plains so broad and fair, All - beauteous Malaŵi.. . . .পঞ্চম স্তবকO Ufulu tigwirizane, Kukweza Malaŵi. Ndi chikondi, khama, kumvera, Timutumikire.Freedom ever, let us all unite To build up Malaŵi. With our love, our zeal and loyalty, Bringing our best to her.. . . .ছষ্ঠ স্তবকPa nkhondo nkana pa mtendere, Cholinga n'chimodzi. Mayi, bambo, tidzipereke, Pokweza Malaŵi.In time of war, or in time of peace, One purpose and one goal. Men and women serving selflessly In building Malaŵi.. . . .   তথ্যসূত্র    বহিঃসংযোগ   MIDI version of anthem  বিষয়শ্রেণী:জাতীয় সঙ্গীত বিষয়শ্রেণী:আফ্রিকার জাতীয় সঙ্গীত
তানভীর হাসান একজন বাংলাদেশী শিক্ষাবিদ। তিনি ঢাকায় অবস্থিত বেসরকারি বিশ্ববিদ্যালয়, ইন্ডিপেন্ডেন্ট বিশ্ববিদ্যালয়, বাংলাদেশের (আইইউবি) সাবেক উপাচার্য।  শিক্ষাজীবন তানভীর মির্জাপুর ক্যাডেট কলেজ থেকে ১৯৭৯ সালে মাধ্যমিক এবং ১৯৮১ সালে উচ্চমাধ্যমিক পাস করেন। তিনি ঢাকা বিশ্ববিদ্যালয় থেকে ১৯৮৬ সালে ফিন্যান্সে স্নাতক এবং যুক্তরাষ্ট্রের বেইলর বিশ্ববিদ্যালয় থেকে ১৯৮৯ সালে এমবিএ ডিগ্রি লাভ করেন। তিনি যুক্তরাষ্ট্রের টেক্সাসে অবস্থিত হিউস্টন বিশ্ববিদ্যালয় থেকে ১৯৯৩ সালে ফিন্যান্সের ওপর পিএইচডি ডিগ্রি অর্জন করেন।  তানভীর হাসান একজন সার্টিফাইড ফ্রড একজামিনার (সিএফই) এবং মাস্টার অ্যানালিস্ট ইন ফিন্যান্সিয়াল ফরেনসিক (এমএএফই) সনদধারী। এছাড়া তিনি যুক্তরাষ্ট্রের হার্ভার্ড বিশ্ববিদ্যালয় থেকে ম্যানেজমেন্ট ডেভেলপমেন্ট প্রোগ্রাম (এমডিপি) সম্পন্ন করেছেন।  কর্মজীবন হাসান যুক্তরাষ্ট্রের রুজভেল্ট বিশ্ববিদ্যালয়ের ফিন্যান্স বিভাগের রলফ এ ওয়েইল অধ্যাপক হিসেবে দায়িত্ব পালন করেন। তিনি বিশ্ববিদ্যালয়টির সহযোগী প্রাধ্যক্ষ (পরিকল্পনা ও বাজেট) এবং এমবিএ প্রোগ্রামের সহযোগী ডিন ও পরিচালক ছিলেন। বিশ্ববিদ্যালয়টিতে একাধিক প্রোগ্রাম চালু ও পাঠ্যক্রম উন্নয়নে তার অবদান রয়েছে। এছাড়া তিনি রুজভেল্ট বিশ্ববিদ্যালয়ের কলেজ অব বিজনেসের ফিন্যান্স অনার্স প্রোগ্রামের প্রতিষ্ঠাতা নির্বাহী পরিচালক হিসেবে দায়িত্ব পালন।  তানভীর হাসান ২০২১ সালের ২৩ ফেব্রুয়ারি ঢাকায় অবস্থিত বেসরকারি বিশ্ববিদ্যালয়, ইন্ডিপেন্ডেন্ট বিশ্ববিদ্যালয়, বাংলাদেশের (আইইউবি) উপাচার্যের দায়িত্বভার গ্রহণ করেন। ২০২৪ সালের ১৫ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।  প্রকাশনা তানভীর হাসান ব্যবসা ও অর্থনীতি বিষয়ক জার্নালে ৪০টিরও অধিক নিবন্ধ প্রকাশ করেছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:মির্জাপুর ক্যাডেট কলেজের প্রাক্তন শিক্ষার্থী বিষয়শ্রেণী:ইন্ডিপেন্ডেন্ট বিশ্ববিদ্যালয়, বাংলাদেশের উপাচার্য বিষয়শ্রেণী:সেন্ট যোসেফ উচ্চ মাধ্যমিক বিদ্যালয়ের প্রাক্তন শিক্ষার্থী
ভারতীয় জাতীয় কংগ্রেস (অর্গানাইজেশন) বা কংগ্রেস (ও) ছিল ভারতের একটি রাজনৈতিক দল। ভারতের প্রাক্তন প্রধানমন্ত্রী ইন্দিরা গান্ধী ভারতীয় জাতীয় কংগ্রেস নেতৃত্বের সঙ্গে মতবিরোধের পরিপ্রেক্ষিতে দলত্যাগ করে ভারতীয় জাতীয় কংগ্রেস (আর) বা কংগ্রেস (আর) দল গঠন করেন। নবগঠিত কংগ্রেস (আর) লোকসভা ও হিন্দি বলয়ের কয়েকটি রাজ্যে সংখ্যাগরিষ্ঠতা অর্জন করলে ভারতের নির্বাচন কমিশন এই দলটিকেই প্রকৃত কংগ্রেসের মর্যাদা দেয়। কংগ্রেস (ও) দলটি ‘পুরনো কংগ্রেস’ নামে পরিচিত ছিল। কামরাজ ও মোরারজি দেসাই কংগ্রেস (ও) দলের নেতা ছিলেন। এই দলের বিরোধিরা দলটিকে ‘সিন্ডিকেট’ বলে উল্লেখ করতেন।"A Country Study: India" from the U.S. Library of Congress http://memory.loc.gov/frd/cs/intoc.html#in0029  ১৯৬৯ সালের ১২ নভেম্বর দলীয় শৃঙ্খলা ভঙ্গের অভিযোগে ভারতীয় জাতীয় কংগ্রেস থেকে বহিষ্কৃত হন। তিনি নতুন দল গঠন করলে কংগ্রেস দ্বিধাবিভক্ত হয়ে যায়। অল ইন্ডিয়া কংগ্রেস কমিটির ৭০৫ জন সদস্যের মধ্যে ৪৪৬ জন ইন্দিরা গান্ধীকে সমর্থন করেন।Chandra, Bipan & others (2000). India after Independence 1947-2000, New Delhi:Penguin Books, , p.236  কংগ্রেসের এই বিভাজনকে বামপন্থী-দক্ষিণপন্থী বিভাজন হিসেবে দেখা হয়। ইন্দিরা গান্ধী নতুন দলের সপক্ষে জনসমর্থন আদায় করার জন্য জনপ্রিয় ইস্তাহার প্রকাশ করেন। অন্যদিকে কংগ্রেস (ও) দলের আঞ্চলিক নেতৃবৃন্দ দক্ষিণপন্থী অবস্থান গ্রহণ করেন এবং সোভিয়েত রাশিয়ার সাহায্যকে অবিশ্বাস করেন।  ১৯৭১ সালের সাধারণ নির্বাচনে কংগ্রেস (ও) ১০% ভোট ও ১৬টি লোকসভা আসন জয় করে। অন্যদিকে কংগ্রেস (আর) ৪৪% ভোট ও ৩৫২টি আসন পায়। ১৯৭৭ সালে জরুরি অবস্থা-উত্তর নির্বাচনে কংগ্রেস (ও) জনতা জোটকে সমর্থন করে। এই জোট ইন্দিরা গান্ধীকে পরাজিত করতে সমর্থহয়। যদিও এই নির্বাচনে কংগ্রেস (ও) দলের প্রাপ্ত ভোট অর্ধেক হয়ে যায় এবং তারা লোকসভায় তিনটি আসন হারায়। পরবর্তীকালে কংগ্রেস (ও) রাষ্ট্রীয় লোক দল, ভারতীয় জনসংঘ, সমাজবাদী পার্টি ও অন্যান্য দলের সঙ্গে মিশে গিয়ে জনতা পার্টি গঠন করে। কংগ্রেস (ও) দলের নেতা মোরারজি দেসাই ১৯৭৭ থেকে ১৯৭৯ সাল পর্যন্ত জনতা সরকারের অধীনে ভারতের প্রধানমন্ত্রী পদে বৃত ছিলেন।   নেতৃবৃন্দ   কামরাজ  মোরারজি দেসাই  এস. নিজলিঙ্গাপ্পা  নীলম সঞ্জীব রেড্ডি  অতুল্য ঘোষ  এস. কে. পাটিল  হিতেন্দ্র কে দেসাই  সত্যেন্দ্র নারায়ণ সিনহা  চন্দ্র ভানু গুপ্ত  বীরেন্দ্র পাটিল  অশোকা মেহতা  ত্রিভুবন নারায়ণ সিং   আরও দেখুন  ভারতীয় জাতীয় কংগ্রেসের বিচ্ছিন্ন দলগুলির তালিকা  তথ্যসূত্র  বিষয়শ্রেণী:ভারতের বিলুপ্ত রাজনৈতিক দল বিষয়শ্রেণী:ভারতীয় জাতীয় কংগ্রেস বিষয়শ্রেণী:১৯৬৯-এ প্রতিষ্ঠিত রাজনৈতিক দল বিষয়শ্রেণী:ভারতের রক্ষণশীল দল বিষয়শ্রেণী:ভারতীয় জাতীয় কংগ্রেসের বিচ্ছিন্ন দল
সব্জি তরকারি হচ্ছে মশলা দিয়ে রান্না করা সবজি যা বাংলাদেশ, ভারত, পাকিস্তান এবং নেপালে খুবই জনপ্রিয়। এই তরকারি রান্নার একাধিক প্রণালী রয়েছে। কোনটি খুবই সহজ এবং কোনটি বেশ জটিল। দক্ষিণ এশিয়ার দেশসমূহে সবজি তরকারি প্রায় প্রতিদিনই খাওয়া হয়। উত্তর প্রদেশ এবং হায়দ্রাবাদের নবাবেরা নতুন নতুন সবজি তরকারি আবিষ্কার এবং প্রচারে গুরুত্বপূর্ণ ভূমিকা রেখেছেন।  তথ্যসূত্র  বিষয়শ্রেণী:বাংলাদেশী খাবার বিষয়শ্রেণী:নেপালি খাবার বিষয়শ্রেণী:পাকিস্তানি খাবার বিষয়শ্রেণী:ভারতীয় খাদ্য বিষয়শ্রেণী:বাঙালি রন্ধনশৈলী বিষয়শ্রেণী:বাংলাদেশী রন্ধনশৈলী বিষয়শ্রেণী:ভারতীয় রন্ধনশৈলী বিষয়শ্রেণী:নেপালি রন্ধনশৈলী বিষয়শ্রেণী:পাকিস্তানি রন্ধনশৈলী বিষয়শ্রেণী:বিহারি রন্ধনশৈলী বিষয়শ্রেণী:ভারতীয় তরকারি বিষয়শ্রেণী:উত্তর ভারতীয় রন্ধনশৈলী বিষয়শ্রেণী:সবজির পদ
30px|link=FA-Class Turkey articlesমোল্লা নাসিরুদ্দিন, প্রথম সুলাইমান, তুরস্ক, তুর্কি ভাষা, আল্প আরসালান, বাইজেন্টাইন সাম্রাজ্য, রোক্সেলানা, রেজেপ তাইয়িপ এরদোয়ান, তুর্কীয় জাতিসমূহ, তুরস্কের স্বাধীনতা যুদ্ধ, গ্যালিপলির যুদ্ধ, প্রথম বিশ্বযুদ্ধ, বাংলাদেশ-তুরস্ক সম্পর্ক, সাইদ নুরসি, নাজিমউদ্দিন এরবাকান, প্রথম মুহাম্মদ (উসমানীয় সুলতান), কনস্টান্টিনোপল বিজয়, মুহতেশেম ইউযিউয়েল, ফেতিহ ১৪৫৩, ফাতিহ আকিন, মেসুত ওজিল, আরদা তুরান, উসমানীয়-ওয়াহাবি যুদ্ধ, আদনান ওকতার, ফেতুল্লাহ গুলেন।
এটি প্রকল্পটি উইকিমিডিয়া ফাউন্ডেশন কর্তৃক পরিচালিত একটি ফেলোশিপ প্রকল্প যার উদ্দেশ্য বাংলা উইকিপিডিয়ায় নতুন ব্যবহারকারী বৃদ্ধি করা ও ব্যবহারকারীদের সম্পাদনা কর্মকাণ্ড বৃদ্ধি করা। আপনি যদি এই প্রকল্প বিষয়ে কোনো মতামত রাখতে চান বা আপনার যদি কোনো প্রশ্ন থেকে থাকে আপনি তবে তা এর আলাপ পাতায় রাখতে পারেন, অথবা ই-মেইল করতে পারেন info-bnwikimedia.org ঠিকানায়।  বর্তমানে আমরা কীভাবে বাংলা উইকিপিডিয়ায় নতুন ব্যবহারকারী সংখ্যা বাড়ানো যায়, এবং নতুন ব্যবহারকারীদের কাজ করার ক্ষেত্রে বাধাগুলো কি তা নিরূপণের চেষ্টা করছি। এ বিষয়ে যে-কোনো মতামত প্রদান করতে আপনাদে স্বাগতম ও সাধুবাদ জানাই! আপনার মতামত প্রদানের জন্য অনুগ্রহপূর্ক সংশ্লিষ্ট আলাপ পাতাটি ব্যবহার করুন। ধন্যবাদ।  বাংলা উইকিপিডিয়াকে সমৃদ্ধ করতে কিছু প্রশ্নের উত্তর প্রদান করে আমাদের সহায়তা করুন। বিস্তারিত:  উইকিপিডিয়া:নতুন ব্যবহারকারী তৈরি ও কর্মকাণ্ডবৃদ্ধি প্রকল্প/আলোচনা  প্রকল্পের প্রথম মাসের প্রতিবেদন  প্রকল্পের দ্বিতীয় মাসের প্রতিবেদন (জরিপের প্রতিবেদন)  বিষয়শ্রেণী:উইকিপ্রকল্প
রাজারবাগ পুলিশ লাইন ঢাকা মেট্রোপলিটন পুলিশ (ডিএমপি) এর মূল ব্যারাক। এটি ঢাকার শাহজাহানপুর থানার অন্তর্গত এলাকা রাজারবাগে অবস্থিত। এখানে স্বল্প সংখ্যক অফিসারের কোয়ার্টারের পাশাপাশি কন্সটেবল পর্যায়ের পুলিশ সদস্যের ব্যারাক রয়েছে। ঢাকা মেট্রোপলিটন পুলিশের যে প্যারাড গ্রাউন্ড রয়েছে সেটিও রাজারবাগ পুলিশ লাইন্সে অবস্থিত। প্রতি বছর এখানে পুলিশ সপ্তাহের আয়োজন করা হয়। এছাড়াও এখানে রয়েছে একটি পুকুর, ঘোড়ার খামার, শিক্ষা প্রতিষ্ঠান ও জাদুঘর। thumb|রাজারবাগ পুলিশ লাইনের একটি জলাশয়  ঐতিহাসিক তাৎপর্য রাজারবাগ পুলিশ লাইন্সে ১৯৭১ সালে সর্বপ্রথম সশস্ত্র প্রতিরোধ শুরু হয়েছিল। ১৯৭১ সালের ২৫ শে মার্চ পাকিস্তানি বাহিনী কর্তৃক অপারেশন সার্চলাইট পরিচালিত হয়। পাকিস্তানি বাহিনীদের প্রথম লক্ষ্য ছিল রাজারবাগ পুলিশ লাইন আক্রমণ করা। ২৫ শে মার্চ রাত্রে পাকিস্তানি বাহিনী রাজারবাগ পুলিশ লাইন ঘিরে ফেলে। তখন অস্ত্রাগার হতে পুলিশদের কাছে অস্ত্র পৌঁছে দেওয়া হয়। মুক্তিযুদ্ধের পক্ষে প্রথম বুলেট নিক্ষিপ্ত হয় চামেলিবাগ পুলিশ ব্যারিকেড হতে, যার ফলে নিহত হন দুইজন পাকিস্তানি সেনা। পুলিশদের অস্ত্র ও গোলা বারুদ ফুরিয়ে গেলে হানাদার বাহিনী তুমুল গতিতে আক্রমণ শুরু করে। পাকিস্তানি সেনারা সারারাত গুলি ও কামানের গোলা বর্ষন করে বহু পুলিশ হত্যা করে। এখান থেকেই শুরু হয় মুক্তিযুদ্ধ।  মুক্তিযুদ্ধ জাদুঘর  বাংলাদেশের মুক্তিযুদ্ধ ও বাংলাদেশের পুলিশদের মুক্তিযুদ্ধে অবদান সম্পর্কে নতুন প্রজন্মকে জানানোর উদ্দেশ্যে রাজারবাগ পুলিশ লাইনে বাংলাদেশ পুলিশ মুক্তিযুদ্ধ জাদুঘর স্থাপিত হয়। এ জাদুঘরে স্থান পেয়েছে সেই বেতারযন্ত্র যেটি দিয়ে ২৫ মার্চ ১৯৭১ সালে পরিচালক মোঃ শাহজাহান মিয়া সারাদেশের সকল থানায় রাজারবাগ, পাকিস্তানি বাহিনী কর্তৃক আক্রমণের কথা জানিয়ে দেয়। এখানে স্থান পেয়েছে সেই পাগলা ঘণ্টা, যেটি বাজিয়ে সমগ্র পুলিশকে সেই কালরাত্রে একত্র করেছিলেন কন্সটেবল আব্দুল আলি। এ দুটি জিনিসের পাশাপাশি রয়েছে পুলিশদের ব্যবহৃত রাইফেল, মর্টার, বন্দুক, হাতব্যাগ, চশমা, টুপি ও ইউনিফর্ম। এছাড়াও তৎকালীন পুলিশ মহাপরিদর্শকের ভাষনের একটি কপি রাখা হয়েছে, যা মুক্তিযুদ্ধে পুলিশদের অনুপ্রাণিত করেছিল।  শিক্ষা প্রতিষ্ঠান রাজারবাগ পুলিশ লাইনে "রাজারবাগ পুলিশ লাইন্স স্কুল এন্ড কলেজ" নামে একটি শিক্ষা প্রতিষ্ঠান রয়েছে। এটি ১৯৬৩ সালে প্রতিষ্ঠিত হয়। ঢাকা মেট্রোপলিটন পুলিশ কর্তৃক এই প্রতিষ্ঠানটি পরিচালিত।  তথ্যসূত্র  বিষয়শ্রেণী:ঢাকা
জোরারগঞ্জ থানা বাংলাদেশের চট্টগ্রাম জেলার অন্তর্গত মীরসরাই উপজেলার একটি থানা।   প্রতিষ্ঠাকাল  ২০১৩ সালের ৭ জানুয়ারি সচিবালয়ের সম্মেলন কক্ষে অনুষ্ঠিত প্রশাসনিক পুর্ণবিন্যাস সংক্রান্ত জাতীয় কমিটির (নিকা) সভায় মীরসরাই থানাকে বিভক্ত করে জোরারগঞ্জ নামে একটি নতুন থানার অনুমোদন দেয়া হয়। ২০১৩ সালের ১৯ মে এ থানা উদ্বোধন করা হয়। http://www.dainikazadi.org/details2.php?news_id=2003&table=may2013&date=2013-05-19&page_id=1&view=#sthash.48mAUxBB.dpuf  প্রশাসনিক এলাকাসমূহ  মীরসরাই উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম জোরারগঞ্জ থানার আওতাধীন।  পৌরসভা:  বারইয়ারহাট  ইউনিয়নসমূহ:  ১নং করেরহাট  ২নং হিঙ্গুলী  ৩নং জোরারগঞ্জ  ৪নং ধুম  ৫নং ওসমানপুর  ৬নং ইছাখালী  ৭নং কাটাছড়া  ৮নং দুর্গাপুর   আরও দেখুন   মীরসরাই উপজেলা  চট্টগ্রাম জেলা  তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার থানা বিষয়শ্রেণী:মীরসরাই উপজেলা
300px|thumbnail|মানুষের ডিম্বাণু thumbnail|শুক্রাণু দ্বারা ডিম্বাণুর নিষিক্তকরণ ডিম্বাণু () হল জীবের স্ত্রীজননকোষ যা জীবের যৌন জনন প্রক্রিয়ায় শুক্রাণুর দ্বারা নিষিক্ত হয়ে থাকে।http://www.wisegeek.com/what-is-an-ovum.htm#didyouknowout ডিম্বাণু সাধারণত হ্যপ্লয়েড ক্রোমোসোম ধারণ করে থাকে। নিষিক্ত ডিম্বাণু ডিপ্লয়েড যা প্রথমে জাইগোট গঠন করে যা পরবর্তিতে ভ্রূণ এবং শিশু জীবে পরিণত হয়। http://www.britannica.com/EBchecked/topic/436179/ovum  উন্নত প্রাণীতে ডিম্বাণু সাধারণত ডিম্বাশয়ে তৈরী হয়। স্তন্যপায়ী প্রাণীতে ডিম্বাশয়ে অপরিণত জননকোষ থেকে উওজেনেসিস প্রক্রিয়ায় পরিণত ডিম্বাণু সৃষ্টি করে।শারীরবিদ্যা: তুষারকান্তি ষন্নিগ্রহী, শ্রীভূমি পাবলিশিং কোম্পানি, কলকাতা, বছর:১৯৭৬, পৃ.৯৯উচ্চ মাধ্যমিক প্রাণীবিজ্ঞান, গাজী আসমত  মানব ডিম্বাণু মানব দেহের সবচেয়ে বড় কোষ হল ডিম্বাণু যা অণুবীক্ষণ যন্ত্রের সাহায্য ছাড়াই খালি চোখে দেখা সম্ভব। মানুষের ডিম্বাণু সাধারণত ০.১২ মিলিমিটার আকারের হয়ে থাকে।http://books.google.ca/books?id=ca51dWOR8nIC&pg=RA5-PA8-IA2&dq=ovum+120+micrometers&hl=en&ei=sXtjTI6_D4OC8gbZ6rCeCQ&sa=X&oi=book_result&ct=result&resnum=1&ved=0CDAQ6AEwAA#v=onepage&q=120%20micrometers&f=false মানুষসহ অন্যান্য অমরাবতী প্রাণীতে ডিম্বাণুর নিষিক্তকরণ প্রাণীদেহের অভ্যন্তরে ঘটে থাকে। মানব ডিম্বাণু শুক্রাণু দ্বারা নিষিক্ত হওয়ার পর জরায়ুতে স্থাপিত হয়। এটি বারে বারে দ্বি বিভক্ত হতে থাকে এবং একপর্যায়ে ব্লাস্টোসিস্ট গঠন করে।  উওপ্লাজম উওপ্লাজম হল ডিম্বাণুর কুসুম, এটি একটি কোষীয় বস্তু যা কোষের মধ্যবর্তী স্থানে অবস্থান করে। এটি কোষের নিউক্লিয়াস যেটিকে জার্মিনাল ভেসিকল বলা হয় এবং নিউক্লিউলাস যেটিকে জার্মিনাল স্পট বলা হয়। স্তন্যপায়ী  প্রাণীর ডিম্বাণু অতি সামান্য পরিমাণে পুষ্টি উপাদান সম্পন্ন কুসুম বহন করে যা ভ্রূণ ভ্রূণের প্রারম্ভিক অবস্থাতে পুষ্টির যোগান দেয়। পাখির ডিম পর্যাপ্ত পরিমাণে পুষ্টি উপাদান ধারণ করে এবং ডিম থেকে বাচ্চা বেরিয়ে আসার পূর্ব পর্যন্ত পুষ্টি সরবরাহ করে থাকে।  পরিপক্ব মানব ডিম্বাণুকে তিনটি অংশে বিভক্ত করা যায়। যথা- ডিম্বাণু ঝিল্লি: লিপোপ্রোটিন সমৃদ্ধ আবরণী বিদ্যমান। জোনা পেলুসিডা নামক একটি প্রাইমারি আবরণী বিদ্যমান। সাইটোপ্লাজম (উওপ্লাজম)।  নিউক্লিয়াস।   তথ্যসূত্র   বিষয়শ্রেণী:কোষ জীববিজ্ঞান বিষয়শ্রেণী:কোষ বিষয়শ্রেণী:প্রজননতন্ত্র বিষয়শ্রেণী:অনুকৃতি উৎপাদন বিষয়শ্রেণী:ডিম বিষয়শ্রেণী:স্ত্রী প্রজননতন্ত্র
right|thumb|240px|ব্যাং-ঙ্গোস-পা-রিন-স্গাং ব্যাং-ঙ্গোস-পা-রিন-স্গাং () (১৯০১-১৯৪৫) একজন তিব্বতী প্রকৌশলী ছিলেন।   সংক্ষিপ্ত জীবনী  ব্যাং-ঙ্গোস-পা-রিন-স্গাং লাসা শহরের আধিকারিক স্কাল-ব্জাং-ন্যি-মার ()  দ্বিতীয় পুত্র ছিলেন। ত্রয়োদশ দলাই লামা তিব্বতকে আধুনিক করার উদ্দেশ্যে ১৯১২ খ্রিষ্টাব্দের নভেম্বর মাসে দ্বাং-'দুস-নোর-বু (), ম্খ্যেন-রাব-কুন-ব্জাং () এবং ব্সোদ-নাম্স-স্গোম-পো-গো-খার-বা () নামক তিনজন তিব্বতীর সাথে তাকেও ইংল্যান্ডে আধুনিক শিক্ষালাভের উদ্দেশ্যে পাঠানোর সিদ্ধান্ত নেন।Harris, Clare & Tsering Shakya (2003) Seeing Lhasa: British depictions of the Tibetan capital 1936-1947, , p. 40 }} ১৯১৩ খ্রিষ্টাব্দের ২৪শে এপ্রিল তারা ইংল্যান্ড পৌছে হেথেন্ডের মিলিটারি অ্যাকাডেমী এবং রাগবি স্কুলে শিক্ষালাভের উদ্দেশ্যে ভর্তি হন। এরপর তিনি বিদ্যুৎ প্রকৌশলবিদ্যায় স্নাতক হয়ে ১৯১৮ খ্রিষ্টাব্দে তিব্বতে ফিরে আসেন। এরপর তিনি ১৯১৯ খ্রিষ্টাব্দে পুনরায় শিক্ষালাভের উদ্দেশ্যে ইংল্যান্ড যাত্রা করে পাঁচ বছর পরে দোদে উপত্যকায় একটি জলবিদ্যুৎ কেন্দ্র স্থাপনের জন্য প্রয়োজনীয় যন্ত্রপাতি নিয়ে তিব্বত ফিরে আসেন।Harris, Clare & Tsering Shakya, Seeing Lhasa: British depictions of the Tibetan capital 1936-1947, (2003), , p. 40, 91, 116-117 ১৯২১ খ্রিষ্টাব্দ থেকে তিব্বত সরকারের আধিকারিক রূপে কাজ করে ১৯২৭ খ্রিষ্টাব্দের মধ্যে দোদে উপত্যকায় তিব্বতের প্রথম জলবিদ্যুৎ কেন্দ্র স্থাপন করতে সক্ষম হন।W. D. Shakabpa, Derek F. Maher, One hundred thousand moons, volume 1, p. 804. ১৯৩৫ খ্রিষ্টাব্দে তিনি দ্রাপচি অঞ্চলে অপর একটি জলবিদ্যুৎ কেন্দ্র প্রতিষ্ঠা করেন। এই সময় তিনি সরকারের হয়ে ইংরেজি অনুবাদকের কাজও করেন। ১৯৪৩ খ্রিষ্টাব্দের সেপ্টেম্বর মাস থেকে তিনি বিদেশ দপ্তরের সহায়ক রূপেও দায়িত্ব পালন করেন।   পাদটীকা    তথ্যসূত্র   বিষয়শ্রেণী:১৯০১-এ জন্ম বিষয়শ্রেণী:১৯৪৫-এ মৃত্যু বিষয়শ্রেণী:তিব্বতী প্রকৌশলী
আবদুলহামিদ দ্বিতীয় মসজিদ জিবুতি শহর, জিবুতির একটি মসজিদ। এটি জিবুতির বৃহত্তম মসজিদ।   ইতিহাস  ২০১৫ সালে জিবুতির রাষ্ট্রপতি ইসমাইল ওমর গ্যেলে এবং তুরস্কের রাষ্ট্রপতি এরদোগানের এক বৈঠকে এই মসজিদ নির্মাণের পরিকল্পনা গ্রহণ করা হয়। ২০১৯ সালে নির্মাণ সম্পন্ন হওয়া এই মসজিদটি তুর্কি দিয়ানেট ফাউন্ডেশনের অর্থায়নে নির্মিত হয়। এটি অটোমান সাম্রাজ্যের সুলতান দ্বিতীয় আব্দুলহামিদের নামে নামকরণ করা হয়েছে। অটোমান স্থাপত্যশৈলীতে নির্মিত এই মসজিদটিতে একসঙ্গে ৬,০০০ জন মুসল্লি নামাজ আদায় করতে পারেন।   স্থাপত্য  মসজিদটি পুনরুদ্ধারকৃত ভূমির ওপর নির্মিত হয়েছে। এটি ২০১৯ সালে উদ্বোধন করা হয়। উদ্বোধনী অনুষ্ঠানে প্রধানমন্ত্রী আব্দুলকাদের কামিল মোহাম্মদ উপস্থিত ছিলেন। মসজিদটি অটোমান স্থাপত্যশৈলীতে নির্মিত হয়েছে। এতে দুটি মিনার রয়েছে, যার প্রতিটির উচ্চতা ৪৬ মিটার এবং কেন্দ্রীয় গম্বুজের উচ্চতা ২৭ মিটার।   সূত্র   বিষয়শ্রেণী:২০১৯-এ সম্পন্ন মসজিদ বিষয়শ্রেণী:জিবুতির মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:২০১৯-এ জিবুতিতে প্রতিষ্ঠিত
শান্তশ্রী চট্টোপাধ্যায় (জন্ম ১০ মে ১৯৪০) ছিলেন ভারতের চতুর্দশ লোকসভার সদস্য। তিনি পশ্চিমবঙ্গের শ্রীরামপুর নির্বাচনী এলাকার প্রতিনিধিত্ব করেন এবং ভারতের কমিউনিস্ট পার্টি (মার্ক্সবাদী) (সিপিআই(এম)) রাজনৈতিক দলের সদস্য। ২০০৯ সালে তিনি অল ইন্ডিয়া তৃণমূল কংগ্রেসের (টিএমসি) কল্যাণ ব্যানার্জির কাছে হেরে যান।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ  বিষয়শ্রেণী:পশ্চিমবঙ্গের লোকসভা সদস্য বিষয়শ্রেণী:চতুর্দশ লোকসভার সদস্য বিষয়শ্রেণী:হুগলি জেলার ব্যক্তি বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬